Shimoliy Koreya yetakchisi Kim Chen Inning valyuta jamg‘armasi boshqaruvchisi Yevropada yirik miqdordagi pul bilan yo‘qolib qoldi. Bu haqda Dong-A Ilbo gazetasiga iqtibos keltirgan holda RIA “Novosti” axborot agentligi xabar bermoqda. Ta’kidlanishicha, yo‘qolib qolgan amaldor Shimoliy Koreyada mamlakatning hukmron partiyasining maxfiy 39-bo‘limining moliyaviy ishlarini olib borgan. Ba’zi ma’lumotlarga ko‘ra, hozirda u Yevropa davlatlaridan birida qolmoqda.    Boshqa ma’lumotlarga ko‘ra esa u AQShga qochib ketmoqchi bo‘lgan, biroq uni u yerda qabul qilishmagan. Amaldorning yonida qancha pul borligi ham noaniq. OAVda bu summa bir necha milliondan 400 mln dollargachani tashkil qilishi aytilmoqda. Avvalroq boshqa bir Shimoliy koreyalik amaldor – Shimoliy Koreyaning Londondagi elchisi yordamchisi o‘z oilasi bilan Janubiy Koreyaga qochib o‘tgani ma’lum qilingan.